2019 m. rugsėjo 17 d. Bendrojo Teismo (pirmoji kolegija) sprendimas

Italija ir Eurallumina / Komisija

(Sujungtos bylos T‑119/07 ir T‑207/07)

„Valstybės pagalba – Direktyva 2003/96/EB – Mineralinių alyvų akcizo mokestis – Mineralinės alyvos, naudojamos kaip kuras aliuminio oksido gamyboje – Atleidimas nuo akcizo mokesčio – Atrankinis pobūdis – Regioninės valstybės pagalbos teikimo gairės – 2001 m. Bendrijos gairės dėl valstybės pagalbos aplinkos apsaugai – Teisėti lūkesčiai – Institucijų aktų teisėtumo prezumpcija – Gero administravimo principas – Pareiga motyvuoti – Motyvų prieštaringumas“

1. Teismo procesas – Naujų pagrindų pateikimas vykstant procesui – Sąlygos – Pagrindas, grindžiamas aplinkybėmis, kurios tapo žinomos vykstant procesui – Nebuvimas – Esamo pagrindo plėtojimas – Išplėtimo nebuvimas – Nepriimtinumas (Teisingumo Teismo statuto 21 straipsnio pirma pastraipa ir 53 straipsnio pirma pastraipa; Bendrojo Teismo procedūros reglamento (1991 m.) 44 straipsnio 1 dalies c punktas ir 48 straipsnio 2 dalis) (žr. 56–58, 142–144 punktus)

2. Teismo procesas – Ieškinys – Formos reikalavimai – Pagrindų, kuriais remiamasi, santrauka – Abstraktus nurodymas – Nepriimtinumas (Teisingumo Teismo statuto 21 straipsnio pirma pastraipa ir 53 straipsnio pirma pastraipa; Bendrojo Teismo procedūros reglamento (1991 m.) 44 straipsnio 1 dalies c punktas ir 48 straipsnio 2 dalis) (žr. 61–63 punktus)

3. Valstybių teikiama pagalba – Sąvoka – Priemonės atrankinis pobūdis – Nukrypimas nuo bendros mokesčių sistemos – Sistemiškumu ir bendra struktūra grindžiamas pateisinimas – Įrodinėjimo pareiga (EB 87 straipsnio 1 dalis) (žr. 70–74, 154–156 punktus)

4. Valstybių teikiama pagalba – Tarybos ir Komisijos kompetencija – Tarybos sprendimas, suteikiantis valstybei narei leidimą taikyti neapmokestinimą akcizo mokesčiu – Poveikio Tarybos ir Komisijos kompetencijų pasidalijimui, įtvirtintam Sutartyje, nebuvimas (EB 87 ir 88 straipsniai; Tarybos direktyvos 2003/96 18 straipsnio 1 dalis ir II priedas) (žr. 77, 78, 117, 147 punktus)

5. Valstybių teikiama pagalba – Draudimas – Nukrypti leidžiančios nuostatos – Pagalba, kurią galima laikyti suderinama su bendrąja rinka – Pagalba regiono plėtrai – Kriterijai – Ypatingos regioninės kliūties buvimas – Pareiga įrodyti pagalbos reikalingumą regiono plėtrai (EB 87 straipsnio 3 dalies a punktas; Komisijos pranešimo 98/C 74/06, 4.15–4.17 punktai) (žr. 86, 87 punktus)

6. Valstybių teikiama pagalba – Draudimas – Nukrypti leidžiančios nuostatos – Pagalba, kurią galima laikyti suderinama su bendrąja rinka – Pagalba aplinkos apsaugai – Aplinkos apsaugai skirtos valstybės pagalbos reglamentavimas Bendrijoje – Pagalba atleidimo nuo mokesčio forma – Vertinimo kriterijai (EB 87 straipsnio 3 dalis; Komisijos pranešimas 2001/C 37/03) (žr. 93–95, 98–104 punktus)

7. Valstybių teikiama pagalba – Neteisėtos pagalbos susigrąžinimas – Pagalba, suteikta pažeidžiant EB 88 straipsnio procedūros taisykles – Pagalbos gavėjų galimi teisėti lūkesčiai – Apsauga – Sąlygos ir ribos – Išskirtinės aplinkybės – Nebuvimas (EB 87 straipsnio 1 dalis ir 88 straipsnis; Tarybos direktyva 2003/96) (žr. 111–122 punktus)

8. Valstybių teikiama pagalba – Draudimas – Nukrypti leidžiančios nuostatos – Komisijos diskrecija – Komisijos sprendimas, kuriuo leidimas mokėti pagalbą siejamas su sąlyga, kad atitinkama įmonė turi pirma grąžinti neteisėtai gautą pagalbą – Sąlyga, nustatyta siekiant išvengti pagalbos kumuliacijos, keičiančios prekybos sąlygas pažeidžiant Bendrijos interesą – Sprendimas, kurį apima Komisijos įgaliojimai (EB 88 straipsnio 2 dalis) (žr. 130–134 punktus)

9. Valstybių teikiama pagalba – Komisijos sprendimas Teisėtumo vertinimas atsižvelgiant į priimant sprendimą žinomas aplinkybes (EB 88 straipsnio 2 dalis) (žr. 157 punktą)

10. Europos Sąjungos teisė – Principai – Vienodas požiūris – Būtinybė paisyti teisėtumo principo – Galimybės remtis kito naudai padarytu neteisėtumu nebuvimas (žr. 158 punktą)

11. Institucijų aktai – Motyvavimas – Pareiga – Apimtis – Sprendimas, kurio priėmimo kontekstas žinomas suinteresuotajam asmeniui ir todėl jis gali suprasti jam nustatytos priemonės reikšmę – Leistinumas glaustai išdėstyti motyvus (EB 253 straipsnis) (žr. 169, 170 punktus)

Dalykas

SESV 263 straipsniu grindžiami prašymai visiškai arba iš dalies panaikinti 2007 m. vasario 7 d. Komisijos sprendimą 2007/375/EB dėl mineralinės alyvos, naudojamos kaip kuras aliuminio oksido gamyboje Gardane, Šanono regione ir Sardinijoje, neapmokestinimo akcizo mokesčiu Prancūzijoje, Airijoje ir Italijoje (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (OL L 147, 2007, p. 29), kiek jame konstatuojama, kad nuo 2004 m. sausio 1 d. Italijos Respublika teikė valstybės pagalbą atleisdama nuo akcizo mokesčio už mineralines alyvas, naudojamas kaip kuras aliuminio gamybai Sardinijoje (Italija), ir kiek juo nurodoma Italijos Respublikai susigrąžinti tą pagalbą arba panaikinti ar nutraukti jos mokėjimą.

Rezoliucinė dalis

1. Atmesti ieškinius.

2. Italijos Respublika padengia bylinėjimosi išlaidas byloje T‑119/07.